തെരുവുനാടക പ്രതിഷേധം കൊച്ചി: കൊവിഡ് ദുരിതമനുഭവിക്കുന്ന ജനങ്ങളെ ഫൈന് അടിച്ച് പീഡിപ്പിക്കുന്ന പൊലീസ് നടപടിയില് പ്രതിഷേധിച്ച് പെറ്റി സര്ക്കാര് തുലയട്ടെ എന്ന തെരുവുനാടകം അവതരിപ്പിച്ച് യൂത്ത് കോണ്ഗ്രസ് ജില്ലാ കമ്മിറ്റിയുടെ പ്രതിഷേധം. കമ്മിഷണര് ഓഫീസിന് മുന്നിലാണ് തെരുവുനാടകം നടത്തിയത്. പൊലീസ് വേഷം ധരിച്ചെത്തിയ പ്രവര്ത്തകര് പച്ചക്കറിയും മരുന്നും വാങ്ങാന് പോയവരെ തടഞ്ഞുനിറുത്തി പെറ്റിയടിക്കുന്നതായിരുന്നു നാടകത്തിന്റെ പ്രമേയം. അമിത്ത് പി.എസ്, ജിതിന് കടവത്ത്, ഏകലവ്യന്, ഫൈസല് കുമ്ബളം, ജെയിന്, നോബല് കുമാര് തുടങ്ങിയവര് നേതൃത്വം നല്കി. ജില്ലാ പ്രസിഡന്റ് ടിറ്റോ ആന്റണി അദ്ധ്യക്ഷത വഹിച്ചു. സംസ്ഥാന സെക്രട്ടറി ലിന്റോ പി. ആന്റു ഉദ്ഘാടനം ചെയ്തു. ജില്ലാ ഭാരവാഹികളായ അബ്ദുല് റഷീദ്, ശ്യാം കെ.പി., വിഷ്ണു പ്രദീപ്, ബ്ലോക്ക് പ്രസിഡന്റുമാരായ സിജോ ജോസഫ്, അമിത്ത് കെ.എസ്., ഹസീം ഖാലിദ്, വിവേക് ഹരിദാസ്, റിന്റോ ജോയ്, ശ്രീജിത്ത് പാറക്കാടന്, അനീഷ് പി.എച്ച്., രാഹുല് സുകുമാരന്, ഷുഹൈബ് എം.എസ് തുടങ്ങിയവര് പങ്കെടുത്തു.